Campus Helgeland

Kunnskapsparken Helgeland

Da Kunnskapsparken Helgeland startet opp i 2005 startet de med prosjekter med å gjøre Mo i Rana om til en studentby. Sammen med kommunen og andre aktører har de hatt mange ulike alternativer lansert for en samlokalisering for høgskolen og universitetsmiljøet i Mo i Rana. Det har vært alternativ på gulbygget oppe ved Mo Industripark, KultiRana, som var det seneste også kom det nye prosjektet. Prosjektideen om å etablere et felles samlokalisert universitet og høgskolemiljø i det gamle Stakobygget som da senere fikk navnet Campus Helgeland, etter en navnekonkurranse.

KultiRana

KultiRana var et prosjekt som var en forløper til det som endte i dagens Campus Helgeland. Prosjektet med KultiRana startet i 2008, men det har i rundt 20 år vært arbeidet for å samle høgskolemiljøene i Rana i et felles bygg. Ideen var å kombinere kultur, utdanning og næring i KultiRana som ville gi et unikt konsept. Prosjektet om KultiRana var en samlokalisering av en kulturhusfunksjon og høgskolen. Nå har vi fått en annen type funksjon med høgskole, universitet, bibliotekene og et vekstmiljø.

Campus Helgeland

Ideen bak samlokaliseringen har vært mange miljøer, kommunen har hatt ambisjoner om det og det har vært et uttalt ønske fra både universitets- og høgskolemiljøene. Da Kunnskapsparken Helgeland ble etablert i 2005, begynte de systematisk å jobbe med dette for man ville tjene mye på å få en samlokalisering i miljøene. De har hatt en sentral koordineringsrolle i planleggingen, koordineringen og etableringen. 
Over tid er det mange aktører som har dratt i samme retning om en samlokalisering i miljøene: kommunen, kommunestyret, kommunens politikere. Kommunens ledelse har bygd bygget, et kommunalt bygg og Universitetet i Nordland har vært tydelige aktører på at dette ville de. 
Kunnskapsdepartementet bevilget 5 millioner kroner til Universitetet i Nordland, Høgskolen i Nesna og Høgskolen i Narvik sånn at de kunne leie seg inn i nye tidsmessige lokaler i Campus Helgeland.
Målet er at Campus Helgeland skal være et nasjonalt forbilde for samhandling mellom utdanningsmiljøet og arbeidslivet/næringslivet og offentlige virksomheter. 
Det er altså et universitet, universitetet i Nordland, høgskolen i Nesna og Narvik, tre bibliotek, universitetsbiblioteket, Rana bibliotek og fylkesbibliotek, karrieresenter og fylkeskommune, voksenopplæring, OPUS og så videre.
Det står en del ildsjeler bak dette bygget. Blant annet Inge Myrvoll, Stig Fossum og Kunnskapsparken Helgeland. Men det hjelper ikke med ildsjeler alene, det har vært god samhandling mellom samtlige aktører, men Universitetet i Nordland ved direktør Stig Fossum, tidligere ordfører Inge Myrvoll og Kunnskapsparken Helgeland har vært drivere i dette for å få det til. Men all æren skal gå til Rana kommune, politisk ledelse, Inge Myrvoll, Geir Waage og Kai Henriksen, det er altså tre ordførere som har vært involvert i denne saken. 
Det har vært en del politisk diskusjon, men når saken ble behandlet i formannskap i kommunestyret, så var det et enstemmig kommunestyre som stilte seg bak, og garanterte at kommunen skulle bygge prosjektet under forutsetning at kunnskapsdepartementet kom med 5 millioner kroner til universitetet og høgskolen i Nesna og Narvik, og da var Universitetet i Nordland veldig tydelig på at de ville satse på Helgeland. De har fått effekt: de har øket antall studenter med en gang.
Campus Helgeland åpnet dørene 20. august 2013. Da var det daværende Kunnskapsminister Kristin Halvorsen som fikk æren av å klippe snoren og åpnet bygget.
Studiestedets logo symboliserer kontrasten mellom hav og fjell på Helgeland, syv studieenheter og samhandlingen mellom et mangfold av mennesker som gjør regionen til en smeltedigel. Logoen ble designet av Morten Johansen, en 23 år gammel student ved Westerdals reklameskole i Oslo. Kunnskapsparken i Mo i Rana utlyste en logokonkurranse 1. februar 2013, og den 5. mars ble logoen valgt blant 88 bidrag fra 44 aktører.

Campus Helgelands betydning

Campus Helgeland har en stor og positiv betydning, både for byen Mo i Rana, for Nordland som region og kan bli sett på som en modell for andre mellomstore byer uten høgskoler.
Forskningsmiljøet som allerede har etablert seg på Campus Helgeland kan bidra til å utvikle både næringslivet og videre forskning på Mo i Rana. Den 16.10.2013 ble det også avholdt en konferanse på Campus Helgeland, hvor blant annet Forskningsrådet var på besøk. Ordfører i Mo i Rana, Kai Henning Henriksen, sier at det er veldig viktig at lokale ungdommer velger å studere på Campus Helgeland. Hvis de ikke velger Campus Helgeland, så håper han at de kommer tilbake etter studiene, nettopp for å styrke næringslivet og forskningsmiljøet.

Bygget

Bygget Campus Helgeland eies i helhet av Rana kommune i gjennom Stakobygget AS. Bygget er hele 130000m2, over to fløyer i fire etasjer.
Selve bygget har vært igjennom en helforvandling fra det gamle stakobygget, til det moderne Campus Helgeland.
I det gamle stakobygget så var det tidligere et bredt utvalg av kommunale ansatte. Det inneholdt blant annet et bibliotek, legekontor, samfunnsmedisinsk avdeling, flyktningetjenesten, omsorgskontoret, kommunens IKT-avdeling med flere. Alle disse måtte før byggestart finne seg nye lokaler rundt om i Rana.
Nå er Campus Helgeland like allsidig. Med en rekke bedrifter og organisasjoner som tilføyer noe ekstra i samarbeid med læringsinstansene. Bedrifter/organisasjoner som Adecco, Omstillingskompetanse, Frikult, Hellevik Consulting, Lillevold & Partners, Rana Utviklingsselskap, Ranaregionen Næringsforening, Karrieresenter Mo i Rana, Studentinord(kantine) og Rana studentforening er alle med i og lage en allsidig plattform for økt kunnskap og utvikling på Helgeland.
Ifølge Kai Henning Henriksen så har Rana kommune investert 350 millioner i dette prosjektet, noe som er 100 millioner mer enn tidligere satt maks grense på at slikt prosjekt, og hele 50 millioner enn tidligere vurdert KultiRana prosjektet.

Byggeprosessen.

Bygget er designet av arkitekturfirmaet Solem:arkitektur. Det var også dette firmaet som hadde prosjekt ledelsen på KultiRana prosjektet.
Kontraktør av nybygget på Campus Helgeland er Bolt construction (tidligere RBBS). Nybygget hadde en kontraktsum på 92.5 millioner kroner eks mva.
Andre firma som har gjort Campus Helgeland til det det er i dag er Telemix(Telefon løsninger, Fibernett), Nilsson(Sanitær anlegg, kjøleanlegget mm.) Nordconsult (prosjektering), Caverion (lyd og bilde) og Haaland (elektro teknisk anlegg)

Lokale meninger angående studietilbudet

Etter en undersøkelse som ble gjennomført ved to videregående skoler på Helgeland viser det seg at 12 av 108 spurte ville, pr oktober 2013, søke seg inn på et studium ved Campus Helgeland. Av de som ikke ville studere der var det hovedsakelig et ønske om å reise lenger bort hjemmefra til større byer for å studere. En god del fordi de ikke hadde det rette studiet for dem, og noen på grunn av at de ville til utlandet.
Ved samme undersøkelse ble det spurt om hvilke studier elevene ønsket seg til Campus Helgeland, og blant svarene fant vi blant annet lektorutdanning, journalistikk, realfagbaserte studier rundt biologi og kjemi, psykologi, juss og litteraturvitenskap. Enkelte ønsket også kultur- og musikkrettede studier til hjemregionen.
Blant alle spurte var det derimot 50 % av studentene som mente at utvalget av studier var relevante for dem. Så om ikke ønsket om å reise til større steder eller til utlandet var tilstede, er det godt mulig at 54 av de spurte studentene ville ha valgt et av studiene som man kan finne på Campus Helgeland.